**Ministru kabineta rīkojuma projekta “Par Valsts ieņēmumu dienesta operatīvo darbinieku un finanšu sektora kritiski svarīgo darbinieku vakcināciju” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai nodrošinātu Valsts ieņēmumu dienesta operatīvo funkciju izpildi, kas saistītas ar muitas fizisko kontroli, kā arī operatīvā darba (izmeklēšanas) veikšanu,kā arī valstiski svarīgu funkciju izpildi finanšu sektorā noteikt prioritāri vakcinējamos amatus pret jaunā koronavīrusa SARS-CoV-2 izraisītās Covid-19 infekcijas slimību. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Par Valsts ieņēmumu dienesta operatīvo darbinieku un finanšu sektora kritiski svarīgo darbinieku vakcināciju” (turpmāk – projekts) izstrādāts, pamatojoties uz Ministru kabineta 2021. gada 16. februāra sēdes protokollēmuma (prot. Nr. 17 3. §) “Informatīvais ziņojums “Par prioritāri vakcinējamām personu grupām”” 4. punktā uzdoto – pirms V un VII prioritāri vakcinējamās grupās iekļauto sabiedrības grupu vakcinācijas uzsākšanas nozaru ministrijām nodrošināt atbilstošo organizāciju vai uzņēmumu un profesiju vai amatu sarakstu sagatavošanu un iesniegšanu apstiprināšanai Ministru kabinetā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma mērķis, lai darbinieki, kuri pilda kritiski svarīgas funkcijas, tiktu mazāk pakļauti inficēšanas riskiem ar Covid-19.Lai Finanšu ministrijas sistēmas iestādes pilnvērtīgi veiktu normatīvajos aktos noteikto funkciju izpildi, sarakstā iekļautajos nodarbinātajiem amata pienākumus ir jāveic klātienē, saskarsmē ar klientiem.Projekta pielikumā “Valsts ieņēmumu dienesta un finanšu sektora kritiski svarīgo darbinieku prioritāri vakcinējamo amatu saraksts (V un VII prioritāri vakcinējamo personu grupa)” ir iekļauti amati, kas svarīgi iestādes/uzņēmuma darbības nepārtrauktības nodrošināšanai un no tā ir tieši atkarīga iestādes efektīva un pilnvērtīga darbība konkrētu funkciju izpildē.Atbilstoši likumā “Par Valsts ieņēmumu dienestu” noteiktajam Nodokļu un muitas policijas pārvaldes un Iekšējās drošības pārvaldes ierēdņi veic operatīvo darbību, savukārt Muitas pārvaldei kā viens no deleģētajiem uzdevumiem ir kontrolēt muitas lietās pieņemto normatīvo aktu ievērošanu un novērst muitas noteikumu pārkāpumus saistībā ar preču pārvietošanu pāri valsts robežai (piemēram, valsts robežšķērsošanas vietā Muitas pārvaldes ierēdņi amata pienākumus veic kopā ar Valsts robežsardzes ierēdņiem). Minētajiem ierēdņiem, veicot amata pienākumus, ir saskare ar trešajām personām, kā arī minēto uzdevumu dēļ amata pienākumus nevar veikt attālināti. Prioritāro amatu sarakstā iekļauti amati, kas saistīti ar muitas fizisko kontroli, kā arī operatīvā darba (izmeklēšanas) veikšanu.AS "Augstsprieguma tīkls” un AS "Conexus Baltic Grid” (VII prioritārā grupa) amati ir saistīti, lai nodrošinātu Latvijas energoapgādes drošumu, sniegtu nepārtrauktu un pieejamu energoapgādes pārvades pakalpojumu.Valsts akciju sabiedrības “Valsts nekustamie īpašumi” iekļauti amati nodrošina amati nodrošina funkcijas ar valstiski nozīmīgu attīstības projektu īstenošanu un kontroli, nodrošinot kvalitatīvu un funkcionālu nekustamā īpašuma atjaunošanu, pārbūvi un jaunu objektu būvniecību; būvuzraudzības nodrošināšanu, darba drošības uzraudzība būvobjektos.Finanšu ministrijas amati (VII prioritārā grupa), kas iekļauti sarakstā nodrošina funkcijas, lai atbilstoši ES regulu prasībām kā Latvijas Revīzija iestāde sniedz Eiropas Komisijai pārliecību, ka Eiropas Savienības investīcijas Latvijā ir likumīgas un atbilstīgas ES noteiktajiem pamatprincipiem, kā arī specifiskiem atbalsta noteikumiem. Revīzijas iestāde dodas vizītēs uz vietas, kur tiek veiktas pārbaudes. Pienākumus nevar veikt attālināti, jo jādodas pārbaudēs uz konkrētiem objektiem. Amati iekļauj tādas funkcijas, kā veikt pārbaudes ES fondu projektu īstenošanas vietās ar mērķi nodrošināt deleģēto funkciju īstenošanas uzraudzību un gūt pārliecību par Eiropas Komisijai  deklarējamo izdevumu atbilstību un pamatotību (t.sk. pārliecinoties par iespējamās krāpšanas riska novēršanu).  |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz Valsts ieņēmumu dienesta, Finanšu ministrijas, akciju sabiedrības “Augstsprieguma tīkls” un valsts akciju sabiedrības “Valsts nekustamie īpašumi” nodarbinātajiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo projektā ietvertais tiesiskais regulējums sabiedrību kopumā neietekmēs. |
| 2. | Sabiedrības līdzdalība projekta izstrādē | Projekts šo jomu neskar.  |
| 3. | Sabiedrības līdzdalības rezultāti | Projekts šo jomu neskar.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Valsts ieņēmumu dienests, akciju sabiedrības “Augstsprieguma tīkls” un valsts akciju sabiedrības “Valsts nekustamie īpašumi” nodarbinātajiem. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz jaunu institūciju veidošanu, kā arī neparedz esošo institūciju funkciju paplašināšanu. Ar noteikumu projektu noteiktā funkcija tiks īstenota esošo cilvēkresursu ietvaros. |
| 3. | Cita informācija | Nav. |

Finanšu ministrs J. Reirs

Vīza: valsts sekretāre B. Bāne